## Uredba o osnivanju Poduzeća "Plovput" Split

### NN 3/1992 (22.1.1992.), Uredba o osnivanju Poduzeća "Plovput" Split

# VLADA REPUBLIKE HRVATSKE

Na osnovi članka 1. Zakona o ovlaštenjuVlade Republike Hrvatske za donošenje
uredbi kojima će se uređivati pojedina pitanja iz djelokruga Sabora Republike
Hrvatske ("Narodne novine", br. 39/91 i 53A/91) Vlada Republike
Hrvatske na sjednici održanoj 21. siječnja 1992. godine, donijela je

## UREDBU

### o osnivanju Poduzeća "Plovput" Split

Članak 1.

Ovom uredbom Republika Hrvatska osniva poduzeće za obavljanje stručno-tehničkih
poslova kojima se osiguravaju uvjeti za sigurnu plovidbu obalnim morem
Republike Hrvatske. Poduzeće iz stavka 1. ovog članka osniva se pod tvrtkom
"Plovput" p.o.(u daljnjem tekstu: Poduzeće). Sjedište Poduzeća
je u Splitu, Obala Lazareta 1. Vlasnik Poduzeća je Republika Hrvatska.

Članak 2.

Djelatnost Poduzeća obuhvaća:

1. održavanje i uređenje plovnih putova u obalnom moru Republike Hrvatske;

2. postavljenje objekata sigurnosti plovidbe na plovnim putovima u obalnom
moru Republike Hrvatske i osiguravanje njihovog pravilnog funkcioniranja;

3. obavljanje poslova radio-službe na pomorskim plovnim putovim Republike
Hrvatske;

4. obavljenje odgovarajućih istraživanja i projektiranja u svrhu svih
ranije navedenih djelatnosti;

5. druge poslove određene statutom Poduzeća koji doprinose potpunijem
korištenju kapaciteta Poduzeća.

Djelatnost poduzeća iz stavka 1. točke 1. do 4. ovog članka od interesa
je za Republiku Hrvatsku.

Članak 3.

Sredstva za osnivanje i početak rada Poduzeća osiguravaju se iz sredstava
Ustanove za održavanje pomorskih plovnih putova, koja pripadaju plovnim
putovima u obalnom moru Republike Hrvatske, a koja su postala vlasništvo
Republike Hrvatske temeljem Uredbe o preuzimanju sredstava bivše SFRJ u
vlasništvu Republike Hrvatske ("Narodne Novine" br. 68/91).

Članak 4.

Sedstva za obavljanje djelatnosti i razvoj Poduzeća osiguravaju se iz:

1. naknada za koršitenje objekata sigurnosti plovidbe, koje plaćaju
domaći i strani brodovi i čamci koji plove obalnim morem Republike Hrvatske
i uplovljavaju u hrvatske luke;

2. naknada za korištenje radio-usluga, koje plaćaju domaći i strani
brodovi i čamc, koji koriste radio-usluge obalnih radio stanica;

3. sredstva proračuna Republike Hrvatske i

4. drugih izvora u skladu s važećim propisima. Naknade iz točke 1. i
2. stavka 1. ovog članka utvrđuju se tarifom.

Članak 5.

Organ upravljanja Poduzećem je Upravni odbor. Upravno odbor ima pet
članova od kojih tri imenuje Vlada Republike Hrvatske, a dva biraju radnici
Poduzeća. Upravni odbor Poduzeća "Plovput" konstituirat će se
najkasnije tijekom 30 dana nakon stupanja na snagu ove uredbe. Upravni
odbor odlučuje većinom glasova svojih članova. Članovi Upravnog odbora
imenuju se odnosno biraju na vrijeme od četiri godine.

Članak 6.

Upravni odbor bira i razrješava predsjednika Upravnog odbora. Način
rada i odlučivanja Upravnog odbora te druga pitanja u svezi s ustrojstvom,
upravljanjem i rukovođenjem Poduzećem, uređuju se Statutom Poduzeća i Poslovnikom
o radu Upravnog odbora.

Članak 7.

Upravni odbor Poduzeća uz suglasnost Vlade Republike Hrvatske donosi:

1. statut Poduzeća

2. srednjoročni plan razvoja i modernizacije i usvaja izvješća o ostvbarivanju
plana razvoja;

3. odluku o raspolaganju kapitalom Poduzeća.

Upravni odbor Poduzeća donosi:

1. tarifu za upotrebu objekta sigurnosti plovidbe;

2. tarifu za upotrebu radio usluga;

3. akt o unutarnjoj organizaciji i načinu rada Poduzeća

4. akt o raspodjeli plaća djelatnika Poduzeća;

5. odluku o raspolaganju dobiti koju poduzeće ostvari poslovanjem.

Upravni odbor obavlja i druge poslove koje prema zakonu obavlja organ
upravljanja u društvenom poduzeću te poslove odredene statutom Poduzeća.

Članak 8.

Poduzećem rukovodi direktor kojeg imenuje i razrješava Vlada Republike
Hrvatske na prijedlog ministra pomorstva Direktor predstavlja i zastupa
Poduzeće i ima prava i dužnosti poslovodnog organa

Članak 9.

Nadzor nad zakonitošću rada i stručni nadzor nad radom Poduzeća obavlja
Ministarstvo pomorstva.

Članak 10.

Upravni odbor dužan je u roku od tri mjeseca od dana stupanja na snagu
ove uredbe uz suglasnost Vlade Republike Hrvatske, donijeti Statut Poduzeća,
a ostale akte utvrđene ovom uredbom u roku od 6 mjeseci od dana stupanja
na snagu ove uredbe. Do donošenja Statuta i drugih općih akata Poduzeća
shodno će se primjenjivati statut i drugi opći akti postojeće Ustanove
za održavanje pomorskih plovnih putova, ukoliko nisu u suprotnosti s ovom
uredbom.

Članak 11.

Direktora Poduzeća iz članka 8. stavka 1. Vlada Republike Hrvatshe imenovati
će u roku od 6 mjeseci od dana stupanja na snagu ove uredbe. Do izbora
direktora Poduzeća poslove direktora obavljat će dosadašnji direktor Ustanove
za održavanje pomorskih plovnih putova.

Članak 12.

Poduzeće počinje s radom danom upisa u sudski registar.

Članak 13.

Vlada Republike Hrvatske imenovat će u roku 15 dana od dana stupanja
snagu ove uredbe tri člana Upravnog odbora Poduzeća, a radnički savjet
Ustanove za održavanje pomorskih plovnih putova u istom roku izabrat će
dva člana na Upravnog odbora, koji će privremeno do izbora novih članova,
po postupku utvrđenom Statutom Poduzeća, obnašati funkciju članova Upravnog
odbora.

Članak 14.

Poduzeće "Plovput" preuzima i djelatnike Ustanove za održavanje
pomorskih plovnih putova, koji su na dan stupanja na snagu ove Uredbe,
zatečeni u Ustanovi za odri.a. vanje pomorskih plovnih puteva na obavljanju
poslova na plovnim putevima u obalnom moru Republike Hrvatske.

Članak 15.

Zaposlenima iz članka 14. koji ne budu rasporedeni na poslove utvrđene
aktom o Unutarnjem ustrojstvu i načinu rada Poduzeća prestaje radni odnos
u skladu s tim aktom i zakonom.

Članak 16.

Stupanjem na snagu ove uredbe prestaje vrijediti odredba članha 1. stavak
1. toćke 3. Zakona o preuzimanju saveznih zakona u oblastima pomorske i
unutarnje plovidbe koji se u Republici Hrvatskoj primjenjuju kao republički
zakoni ("Narodne novine", br. 53/91).

Članak 17.

Ova uredba stupa na snagu danom objave u "Narodnim novinama".

Klasa: 305-01/91-01/44

Urbroj : 5030116-91-1

Zagreb, 21. siječnja 1992.

Potpredsjednik

**dr. Milan Ramljak, v. r.**

Uredba, NN 3/1992-40